31985R3562
L 339/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3562/85 НА КОМИСИЯТА
от 17 декември 1985 година
за коригиране на Регламент (ЕИО) № 3143/85 по отношение на обозначенията върху опаковките на концентрираното масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската икономическа общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕИО) № 1298/85 (2), и по-специално член 6, параграф 7 от него,
като има предвид, че Регламент (ЕИО) № 3143/85 на Комисията от 11 ноември 1985 г. относно продажбата по намалени цени на масло от интервенция, предназначено за директна консумация под формата на концентрирано масло (3), последно изменен с Регламент (ЕИО) № 3338/85 (4), предвижда опаковките, в които е пакетирано концентрираното масло, задължително да съдържат определена информация, отпечатана ясно и четливо; като има предвид, че в резултат на грешка информацията на италиански език не отговаря на формулировката, възприета в текста, представен за гласуване на Управителния комитет по млякото и млечните продукти; като има предвид, че регламентът трябва следователно да бъде коригиран по съответния начин,
ПРИЕ НАСТОЯЩИЯ РЕГЛАМЕНТ:
Член 1
В член 5, параграф 4, първа алинея предпоследното тире се заменя със следното:
„-
burro concentrato“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1985 година.